《文渊阁前芍药数本甚盛次韵二首 其二》
明代·王缜

一声啼鸟送春归，万紫千红处处稀。独有此花为近侍，不随桃处斗芳菲。

清标半露丹砂顶，绝品曾分玉带围。名世古来元是相，托根常得傍黄扉。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。